62005TO0454(01)_ET
Subject of the case
Resolutiivosa
Subject of the case
Ese
Esiteks nõue tühistada otsus, mis väidetavalt sisaldub komisjoni 20. oktoobri 2005. aasta kirjas, mis käsitleb protsümidooni turuleviimise lubamist vastavalt nõukogu 15. juuli 1991. aasta direktiivile 91/414/EMÜ taimekaitsevahendite turuleviimise kohta (EÜT L 230, lk 1; ELT eriväljaanne 03/11, lk 332); teiseks, teise võimalusena tühistamishagist, tegevusetushagi, millega soovitakse tuvastada, et komisjon keeldus ebaseaduslikult võtmast meetmeid, mida 5. septembri 2005. aasta kirjas taotlesid Sumitomo Chemical Agro Europe SAS ja tema tütarettevõtjad, ning kolmandaks kahju hüvitamise hagi, millega taotletakse kahju hüvitamist, mis väidetavalt tekkis hagejatele esiteks komisjoni väidetavast otsusest, mis sisaldub tema 20. oktoobri 2005. aasta kirjas, ja teiseks sellest, et komisjon jättis võtmata meetmed, mida taotleti 5. septembri 2005. aasta kirjas.
Resolutiivosa
Resolutiivosa
1. Tühistamishagi ja tegevusetushagi osas ei ole vaja enam otsust teha.
2. Jätta tühistamishagi vastuvõetamatuse tõttu läbi vaatamata osas, millega nõutakse kahju hüvitamist, mis väidetavalt tekkis Sumitomo Chemical Agro Europe SAS‑ile ja Philagro France SAS‑ile komisjoni väidetavast otsusest, mis sisaldub tema 20. oktoobri 2005. aasta kirjas.
3. Jätta tühistamishagi ilmse õigusliku põhjendmatuse tõttu rahuldamata osas, millega nõutakse kahju hüvitamist, mis väidetavalt tekkis Sumitomo Chemical Agro Europe SAS‑ile ja Philagro France SAS‑ile seetõttu, et komisjon jättis võtmata meetmed, mida Sumitomo Chemical Agro Europe SAS ja tema tütarettevõtjad komisjonilt 5. septembri 2005. aasta kirjas taotlesid.
4. Mõista komisjoni kohtukulud välja Sumitomo Chemical Agro Europe’ilt ja Philagro France’ilt ning jätta Sumitomo Chemical Agro Europe’i ja Philagro France’i kohtukulud nende endi kanda.